இறைவன் ஆவியாய் இருக்கிறார். அவருக்கு உருவம் இல்லை. எனினும் இறைவன் மனுக்குலத்தை தமது சாயலில் உருவாக்கியதாக வேதாகமம் கூறுகிறது. எனவே மனிதரில் இருக்கும் இறை சாயல் என்பது உடல் சார்ந்ததாக இராமல் உயிர் சார்ந்ததாக இருக்கிறது. இறைவன் அறிவுள்ளவர். மனிதரையும் அறிவுள்ளவராக உருவாக்கினார். இறைவன் உணர்ச்சிகள் உள்ளவர். மனிதரையும் உணர்ச்சிகள் உள்ளவர்களாக உருவாக்கினார். இறைவன் சுய சித்தம் உள்ளவர். மனிதரையும் சுய சித்தம் உள்ளவர்களாக உருவாக்கினார்.